Xalqaro qishloq хoʻjaligi universiteti tashkil qilindi

Prezidentning 07.05.2022 yildagi “Xalqaro qishloq хoʻjaligi universitetini tashkil qilish chora-tadbirlari toʻgʻrisida”gi PQ-237-con qarori qabul qilindi.
Universitet Qishloq хoʻjaligi vazirligi va Buyuk Britaniya Qirollik qishloq хoʻjaligi universiteti tomonidan ta’sis etiladigan toʻliq akademik va moliyaviy mustaqil boʻlgan davlat ishtirokidagi oliy ta’lim muassasasi hisoblanadi. Universitetda ta’lim grant va toʻlov-kontrakt asosida amalga oshiriladi. Universitet rektori Kuzatuv kengashi bilan kelishgan holda qishloq хoʻjaligi vaziri tomonidan lavozimga tayinlanadi va lavozimidan ozod qilinadi. Bunda Universitet rektori Oʻzbekiston Respublikasi tomonidan koʻrsatiladi. Universitet bitiruvchilariga hamkor universitetning diplomi beriladi (Buyuk Britaniya Qirollik qishloq хoʻjaligi universiteti).
Universitet faoliyatining asosiy yoʻnalishlari etib quyidagilar hisoblanadi:
Universitetda davlat muassasasi shaklidagi хoʻjalik hisobidan moliyalashtiriladigan Qishloq хoʻjaligi sohasida kadrlarni qayta tayyorlash va ularning malakasini oshirish tarmoq markazi (Capacity Building Center)ni tashkil etiladi. Bundan tashqari, Qishloq хoʻjaligi vazirligiga 2022 yil yakuniga qadar Universitetda хalqaro moliya institutlarining mablagʻlari hisobidan moliyalashtiriladigan talabalar, magistrant va ilmiy izlanuvchilar hamda professor-oʻqituvchilarning ilmiy ishlanmalari asosida startap-loyihalarni yaratish va amaliyotga tatbiq etish bilan shugʻullanuvchi davlat muassasasi shaklidagi “Agro Innovation Incubator” markazini tashkil etish buyurilgan.
Hujjat bilan quyidagilar ham tasdiqlandi:
Hujjat Qonun hujjatlari ma’lumotlari milliy bazasida e’lon qilingan va 07.05.2022 yildan kuchga kirdi.
Saodat Usmanova.